Allah (basa Arab allāhu الله) utawi kadhang kala ditembungaken déning tiyang Jawi dados Gustialah utawi Gusti Allah, inggih punika iku siji tembung kang dipundhut saking basa Arab ingkang ateges "Pangèran". Tembung punika luwih kesohor minangka asma tumrap Pengèran déning tiyang ingkang anganut agami Islam. Tembung punika wonten kalangan para panutur basa Arab, minangka tembung kang umum kanggo peparing asma tumrap Pengèran, kalebet kanggé tiyang Yahudi kaliyan Kristen Arab. Mangka, tembung punika katingal dipungunakaken ugi wonten pertalan kitab suci agama Kristen kaliyan Yahudi ingkang ngagem basa Arab, ugi pertalan Injil wonten basa Indonésia kaliyan Turki.

Allah sajeroning Islam 
Sajeroning agama Islam, Allah iku siji-sijiné Tuhan (tanpa sekuthu) , Sang Panyipta, Tuhan saka Ibrahim, Ismail, Ishaq lan Yakub, uga tuhan saka Musa, Dawud, Sulaiman, Isa lan Muhammad (muga rahmat lan salawat dilimpahaké marang sakabèhané).

Wonten agami Islam, dipunpercados wonten sangang-dasa sanga (99) asma kanggé Gustialah, ingkang dipunwastani (Asmaaulhusna). Asma-asma punika dipunpundhut saking Kuran kanggé nyebut asma Allah. Asma-asma ingkang mau punika antaranipun:
 Al Malikul Mulk (Ratuning Para Ratu)
 Al Hayy (Dat Ingkang Gesang)
 Al Muhyii (Dat Ingkang Peparing Gesang)

Tembung-tembung gabungan ingkang ngandhut asma Allah 

Tuladhaning tembung-tembung gabungan ingkang ngandhut tembung Allah:
 Allahuakbar (الله أكبر) (Gustialah iku Mahaagung)
 Bismillah (بسم الله) (Kelawan nyebut asmaning Gustialah)
 Insyaallah (إن شاء الله) (Manawi Gustialah Gadhah Kajeng)
 Masyaallah (ما شاء الله) (Punika Kekajenganipun Gustialah)
 Subhanallah (سبحان الله) (Dipunsucikaken Gustialah (kelawan panembahipun))
 Alhamdulillah (الحمد لله) (Sedaya puji katur dhumateng Gustialah)
 Allahua'lam (الله أعلم) (Namung Gustialah Ingkang Mahamangertos)

Réferènsi

Deleng uga 
 Tuhan
 Islam
 Kuran
 Rukun Iman

Pranala njaba 

 
Tembung lan pitembungan Arab